یوشینوری اوسومی
یوشینوری اوسومی (ژاپونجا. 大隅 良典 Ōsumi Yoshino ، دوغوم گونو.1945.02.09 فوکواوکا) ژاپونلی بیولوژیست دیر.
۲۰۱۶جی ایلده سوئدین نوبل وقفی قورومو طرفیندن وئریلن بیولوژی، طبابت و داوا دوزلتمک نوبئل اؤدولونه لاییق گؤرونموشدور. او بۇ اؤدولو اوتوفاژی (بدن ده سئلوللار و مولکوللارین اؤزلرینی یئمکلری) ساحه سینده گئنیش آراشدیرمالارینا گؤره آلیبدیر.
یاشاییش و تحصیلاتی[دَییشدیر]
ژاپونون فوکواوکا کندینده دوغولموش یوشینوری، 1967 و 1974 ایللرینده لیسانس و دوکتوراسی نی توکیو بیلیمیوردوندان آلدی. 1974 دن 1977 جی ایللرینه قدر آمریکانین شهرینده راکفلر بیلیم یوردوندا پوست دوکتورا یوخاری تحصیلاتیندا گئچیرتدی. سوْنرا 1977 ده ژاپونا قاییدیب 1986جی ایلینه قدر آراشدیرما دَرنگینده ایشلدی، و 1988ده یاردیمچی پروفسور اوْلدو. 1996جی ایلینده اوکازاکی دا میلّی بیولوژی انستیتوسوندا چالیشیب اوردا پروفسور درجه سینه چاتدی. 2004 دن 2009 ایلینه قدر هایاما دا گلیشمیش موطالیعه لر یوخاری اؤیرتیم مرکزینده اوستاد اوْلدو. 2009 دا اَمَکلی پروفسور اوْلوب، توکیو تکنولوژی انستیتوسوندا آرادشدیرمالارینا دوام ائتدی. 2014 ده یئنی آراشدیرما پروفسورو اولارق تدقیقاتینا دوام وئردی. ایندی ده سئللول بیولوژی آراشدیرما بؤلومونده چالیشیر.
قایناق[دَییشدیر]
- اینگیلیسجه ویکیپدیا صفحهسی
prs_Arab azb_Arab azb_Arab azb_Arab azb_Arab azb_Arab azb_Arab